CELEX: 32021D1886
Language: fi
Date: 2021-10-27 00:00:00
Title: Komission täytäntöönpanopäätös (EU) 2021/1886, annettu 27 päivänä lokakuuta 2021, täytäntöönpanopäätöksen (EU) 2019/570 muuttamisesta siltä osin kuin on kyse varastointiin liittyvistä rescEU-valmiuksista kemiallisten, biologisten, säteily- ja ydinonnettomuuksien yhteydessä (tiedoksiannettu numerolla C(2020) 7570) (ETA:n kannalta merkityksellinen teksti)

29.10.2021   
               
               
                  FI
               
               
                  Euroopan unionin virallinen lehti
               
               
                  L 386/35
               
            
         KOMISSION TÄYTÄNTÖÖNPANOPÄÄTÖS (EU) 2021/1886,
         annettu 27 päivänä lokakuuta 2021,
         täytäntöönpanopäätöksen (EU) 2019/570 muuttamisesta siltä osin kuin on kyse varastointiin liittyvistä rescEU-valmiuksista kemiallisten, biologisten, säteily- ja ydinonnettomuuksien yhteydessä
         
            
               (tiedoksiannettu numerolla C(2020) 7570)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin pelastuspalvelumekanismista 17 päivänä joulukuuta 2013 annetun Euroopan parlamentin ja neuvoston päätöksen N:o 1313/2013/EU (1) ja erityisesti sen 32 artiklan 1 kohdan g alakohdan,
         sekä katsoo seuraavaa:
         
                     (1)
                  
                  
                     Päätöksessä N:o 1313/2013/EU vahvistetaan rescEU:n oikeudellinen kehys. rescEU on unionin tason valmiusreservi, jonka tarkoituksena on tarjota tukea äärimmäisen vaikeissa tilanteissa, joissa kansallisella tasolla käytettävissä olevat valmiudet ja jäsenvaltioiden Euroopan pelastuspalvelureserviin sitomat valmiudet eivät riitä varmistamaan tehokkaita avustustoimia ihmisen aiheuttamien ja luonnonkatastrofien yhteydessä.
                  
               
                     (2)
                  
                  
                     Päätöksen N:o 1313/2013/EU 12 artiklan 2 kohdan mukaisesti rescEU-valmiudet on määriteltävä ottaen huomioon tunnistetut ja uudet riskit sekä yleiset valmiudet ja puutteet unionin tasolla. Kyseisessä artiklassa mainitaan myös seuraavat neljä alaa, joihin rescEU:n olisi erityisesti keskityttävä: metsäpalojen lentosammutus, lääkinnälliset hätätapaukset, kemiallisiin, biologisiin, radiologisiin ja ydinaineisiin, jäljempänä ’CBRN’, liittyvät onnettomuudet sekä kuljetus ja logistiikka.
                  
               
                     (3)
                  
                  
                     Komission täytäntöönpanopäätöksessä (EU) 2019/570 (2) vahvistetaan rescEU:n alustava kokoonpano valmiuksien ja laatuvaatimusten osalta. rescEU-reservi koostuu tällä hetkellä metsäpalojen ilmasammutusvalmiuksista, lääkinnällisistä lentoevakuointivalmiuksista, hätälääkintäryhmävalmiuksista, lääkinnällisten laitteiden ja/tai henkilönsuojainten varastointiin liittyvistä valmiuksista, jäljempänä ’lääkinnälliset varastointivalmiudet’, sekä kemiallisiin, biologisiin, radiologisiin ja ydinaineisiin liittyvistä dekontaminaatiovalmiuksista.
                  
               
                     (4)
                  
                  
                     Tunnistettujen ja uusien riskien sekä unionin tason valmiuksien ja puutteiden analyysi osoittaa, että tarvitaan rescEU-varastointivalmiuksia kemiallisten, biologisten, säteily- ja ydinonnettomuuksien yhteydessä, jäljempänä ’CBRN-varastointivalmiudet’.
                  
               
                     (5)
                  
                  
                     rescEU:n puitteissa kehitettävillä CBRN-varastointivalmiuksilla olisi kyettävä reagoimaan kemiallisiin, biologisiin, säteily- ja ydinonnettomuuksiin. Täysimittaisista CBRN-varastointivalmiuksista saataisiin se etu, että kyettäisiin reagoimaan tilanteisiin, joissa esiintyy eri aineiden yhdistelmiä. Näin voitaisiin varmistaa tehokas ja monipuolinen käyttöönotto.
                  
               
                     (6)
                  
                  
                     rescEU:hun kuuluvien CBRN-varastointivalmiuksien tärkeimpänä tehtävänä on tarjota CBRN-vastatoimia, kuten henkilönsuojaimia, laitteita, laboratoriotarvikkeita ja logistiikkaelementtejä, joita voidaan käyttää kemiallisiin, biologisiin, säteily- ja ydinonnettomuuksien yhteydessä. Kyseisiä CBRN-vastatoimia voitaisiin käyttää myös tuettaessa muita rescEU-valmiuksia, joita käytetään tapauksissa, joissa on kyse infrastruktuurin, rakennusten, ajoneuvojen, laitteiden ja kriittisen todistusaineiston altistumisesta yksittäisille kemiallisille, biologisille, radiologisille ja ydinaineille tai niiden yhdistelmälle. Lisäksi ne voisivat kattaa lääkkeitä ja muita asianmukaisia tarvikkeita, jotka ovat välttämättömiä niin pelastustyöntekijöille kuin koko väestöllekin. CBRN-varastointivalmiudet olisi toteutettava siten, että niillä täydennetään lääkinnällisiä varastointivalmiuksia.
                  
               
                     (7)
                  
                  
                     Päätöksen N:o 1313/2013/EU 12 artiklan 4 kohdan mukaan rescEU:hun kuuluvien avustusvalmiuksien laatuvaatimukset vahvistetaan jäsenvaltioita kuullen.
                  
               
                     (8)
                  
                  
                     Jotta voidaan vastata riskeihin, joiden todennäköisyys on pieni mutta joiden vaikutukset ovat huomattavat, olisi luotava CBRN-varastointivalmiudet täytäntöönpanopäätöksen (EU) 2019/570 3 e artiklassa tarkoitettujen tukikelpoisten kustannusten luokkien mukaisesti ja jäsenvaltioita kuullen.
                  
               
                     (9)
                  
                  
                     Jotta tällaisten CBRN-varastointivalmiuksien kehittämiseen voidaan myöntää unionin rahoitustukea päätöksen N:o 1313/2013/EU 21 artiklan 3 kohdan mukaisesti, niiden tukikelpoiset kustannukset olisi vahvistettava ottaen huomioon kyseisen päätöksen liitteessä I A vahvistetut luokat.
                  
               
                     (10)
                  
                  
                     Sen vuoksi täytäntöönpanopäätöstä (EU) 2019/570 olisi muutettava.
                  
               
                     (11)
                  
                  
                     Tässä päätöksessä säädetyt toimenpiteet ovat päätöksen N:o 1313/2013/EU 33 artiklan 1 kohdassa tarkoitetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2019/570 seuraavasti:
            
                        1)
                     
                     
                        Muutetaan 2 artiklan 2 kohta seuraavasti:
                        
                                    a)
                                 
                                 
                                    Korvataan g alakohta seuraavasti:
                                    
                                                ”g)
                                             
                                             
                                                kemiallisiin, biologisiin, radiologisiin ja ydinaineisiin (CBRN) liittyvät dekontaminaatiovalmiudet;”;
                                             
                                          
                              
                                    b)
                                 
                                 
                                    Lisätään h alakohta seuraavasti:
                                    
                                                ”h)
                                             
                                             
                                                kemiallisiin, biologisiin, radiologisiin ja ydinaineisiin (CBRN) liittyvät varastointivalmiudet.”
                                             
                                          
                              
                  
                        2)
                     
                     
                        Korvataan 3 a artikla seuraavasti:
                        
                           ”3 a artikla
                           rescEU:hun sisältyvien lääkinnällisten lentoevakuointivalmiuksien, tyypin 3 hätälääkintäryhmän valmiuksien, lääkinnällisten varastointivalmiuksien, CBRN-dekontaminaatiovalmiuksien ja CBRN-varastointivalmiuksien tukikelpoiset kustannukset
                           Kaikki päätöksen N:o 1313/2013/EU liitteessä I A tarkoitetut kustannusluokat on otettava huomioon laskettaessa rescEU-valmiuksien tukikelpoisia kokonaiskustannuksia.”
                        
                     
                  
                        3)
                     
                     
                        Kumotaan 3 b, 3 c ja 3 f artikla.
                     
                  
                        4)
                     
                     
                        Korvataan 3 e artiklan 3 ja 4 kohta seuraavasti:
                        
                           ”3.   Edellä 2 artiklan 2 kohdan c–h alakohdassa tarkoitetut rescEU-valmiudet vahvistetaan tarkoituksena hallinnoida riskejä, joiden todennäköisyys on pieni mutta joiden vaikutukset ovat huomattavat.
                        
                        
                           4.   Kun 2 artiklan 2 kohdan c–h alakohdassa tarkoitetut rescEU-valmiudet otetaan käyttöön unionin mekanismin puitteissa, unionin rahoitustuki kattaa 100 prosenttia käyttökustannuksista päätöksen N:o 1313/2013/EU 23 artiklan 4 b kohdan mukaisesti.”
                        
                     
                  
                        5)
                     
                     
                        Muutetaan liite tämän päätöksen liitteen mukaisesti.
                     
                  
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 27 päivänä lokakuuta 2021.
            
               
                  Komission puolesta
               
               Janez LENARČIČ
               
                  Komission jäsen
               
            
         
         
            (1)  EUVL L 347, 20.12.2013, s. 924.
         
            (2)  Komission täytäntöönpanopäätös (EU) 2019/570, annettu 8 päivänä huhtikuuta 2019, Euroopan parlamentin ja neuvoston päätöksen N:o 1313/2013/EU täytäntöönpanosäännöistä rescEU-valmiuksien osalta sekä komission täytäntöönpanopäätöksen 2014/762/EU muuttamisesta (EUVL L 99, 10.4.2019, s. 41).
      
      
         
            LIITE
            Lisätään täytäntöönpanoasetuksen (EU) 2019/570 liitteeseen uusi kohta 8 seuraavasti:
            ”8.   Sellaisten kemiallisia, biologisia, radiologisia ja ydinaineita koskevien vastatoimien ja/tai henkilönsuojainten varastointi, joiden tarkoituksena on tarjota tukea CBRN-onnettomuuksien yhteydessä
            
            
                        Tehtävät
                     
                     
                        
                                    —
                                 
                                 
                                    Varastoidaan CBRN-alan vastatoimia, muun muassa henkilönsuojaimia, laitteita, laboratoriotarvikkeita ja logistiikkaelementtejä. Täydennetään ja tuetaan muita rescEU-valmiuksia, esimerkiksi CBRN-aineiden dekontaminaatio- ja havaitsemisvalmiuksia sekä valvonta- ja seurantavalmiuksia, jotta voidaan varautua ja reagoida CBRN-tapahtumiin, myös rajat ylittäviin vakaviin terveysuhkiin (1).
                                 
                              
                  
                        Kapasiteetti
                     
                     
                        
                                    —
                                 
                                 
                                    Materiaalit ja järjestelmät (2) henkilöiden, infrastruktuurin, rakennusten, ajoneuvojen, sensitiivisen välineistön ja/tai kriittisen todistusaineiston dekontaminoimiseen, myös tapauksissa, joissa mahdollinen kontaminaatio johtuu myrkyllisistä teollisuuskemikaaleista, tunnetuista taisteluaineista, biologisista tartunnanaiheuttajista (patogeenit), biotoksiineista tai radionuklideista;
                                 
                              
                                    —
                                 
                                 
                                    materiaalit ja laitteet, jotka ovat tarpeen havaitsemis-, näytteenotto-, tunnistamis-, valvonta- ja seurantatarkoituksissa, jotta CBRN-aineille mahdollisesti altistunut ympäristö voidaan pitää turvallisena;
                                 
                              
                                    —
                                 
                                 
                                    materiaalit ja järjestelmät, joita tarvitaan kontaminaation rajoittamisessa sekä jätteiden ja haitallisten sivutuotteiden, mukaan lukien kontaminoitunut vesi ja kontaminoituneet vaatteet, käsittelemisessä;
                                 
                              
                                    —
                                 
                                 
                                    materiaalit ja järjestelmät, joita tarvitaan palon rajoittamisessa ja tukahduttamisessa CBRN-tapahtuman yhteydessä;
                                 
                              
                                    —
                                 
                                 
                                    ensisijainen lääketieteellinen hoito, rokotteet (3), asiaankuuluvat geneeriset pikatestipakkaukset ja CBRN-aineiden vasta-aineet (esim. atropiini ja joditabletit);
                                 
                              
                                    —
                                 
                                 
                                    apuvälineet ja kertakäyttötarvikkeet, kuten kulutushyödykkeet, joilla täydennetään CBRN-alan avustustoimia, huoltotyökalut ja varalaitteet (esim. paineilmapullon täyttölaite) sekä säiliöt eri aineiden pilaamaa tai kontaminoimaa materiaalia varten;
                                 
                              
                                    —
                                 
                                 
                                    CBRN-alan logistiikkaa tukevat elementit, kuten teltat, logistiikkakontit, uhrien kuljetukseen tarkoitetut välineet ja sairaaloiden dekontaminaatioteltat;
                                 
                              
                                    —
                                 
                                 
                                    henkilönsuojaimet (4) ja tarvittaessa niiden regenerointi- tai uudelleentäyttöjärjestelmät (5), jotka on tarkoitettu riskiryhmiin kuuluville henkilöille, olipa kyse etulinjan työntekijöistä tai väestöstä kokonaisuudessaan;
                                 
                              
                                    —
                                 
                                 
                                    laboratoriotarvikkeet, mukaan lukien näytteenottomateriaalit, laboratorioreagenssit, laitteet ja kulutushyödykkeet (6), jotta varmistetaan laboratoriovalmius CBRN-riskien varalta;
                                 
                              
                                    —
                                 
                                 
                                    CBRN-kontaminoituneiden kuolonuhrien ruumispussit;
                                 
                              
                                    —
                                 
                                 
                                    muut mahdolliset tarvikkeet tunnistetun riskin mukaan.
                                 
                              
                  
                        Keskeiset osat
                     
                     
                        
                                    —
                                 
                                 
                                    Asianmukaiset varastointitilat unionissa (7) ja riittävä varastojenseurantajärjestelmä;
                                 
                              
                                    —
                                 
                                 
                                    asianmukaiset menettelyt, joilla varmistetaan tarvittaessa Kapasiteetti-kohdassa tarkoitettujen tuotteiden asianmukainen pakkaaminen, kuljettaminen ja toimittaminen;
                                 
                              
                                    —
                                 
                                 
                                    asianmukaisesti koulutettu henkilöstö, joka valvoo ja käsittelee Kapasiteetti-kohdassa tarkoitettuja tuotteita;
                                 
                              
                                    —
                                 
                                 
                                    kansainvälisten, kuten EU:n, WHO:n tai Naton, standardien ja toimintamallien asianmukainen noudattaminen, mukaan lukien tarvittaessa asiaa koskeva unionin lainsäädäntö.
                                 
                              
                  
                        Käyttöönotto
                     
                     
                        
                                    —
                                 
                                 
                                    Lähtövalmius viimeistään 12 tunnin kuluttua tarjouksen hyväksymisestä.
                                 
                              
                  
               (1)  Sellaisina kuin ne ovat määriteltyinä päätöksessä N:o 1082/2013/EU.
            
               (2)  Esimerkiksi henkilönsuojainten regenerointi- ja uudelleentäyttöjärjestelmät.
            
               (3)  Rokotteiden laatuvaatimusten olisi oltava samat kuin edellä kohdassa 6.
            
               (4)  Tämä kattaa seuraavat luokat: i) silmiensuojaimet; ii) käsiensuojaimet: iii) hengityssuojaimet; iv) vartalonsuojaimet; ja v) jalkojensuojaimet – eri kokoja.
            
               (5)  Ks. alaviite 2.
            
               (6)  Tähän voivat sisältyä muun muassa RT-PCR-reagenssit, kuten entsyymit, RNA-uuttoreagenssit, RNA-uuttolaiteaika, PCR-laiteaika, aluke- ja koetinreagenssit, positiivisen kontrollin reagenssit, PCR-laboratorion tarvikkeet (esim. putket ja levyt) ja desinfiointiaineet.
            
               (7)  Varastointitilojen logistiikan yhteydessä ilmaisu ”unionissa” kattaa jäsenvaltioiden alueet ja unionin pelastuspalvelumekanismiin osallistuvien valtioiden alueet. ”